# Bob Mathias

### Wikipedia

Robert Bruce "Bob" Mathias (s. 19. marraskuuta 1930, Tulare - k. 2. syyskuuta 2006, Tulare) on entinen yhdysvaltalainen kongressiedustaja, yleisurheilija ja kaksinkertainen kymmenottelun olympiavoittaja.

Bob Mathias alkoi harjoitella kymmenottelua alkuvuodesta 1948 valmentajansa ehdotuksesta. Kesällä hän läpäisi Yhdysvaltojen olympiakarsinnat ja tuli valituksi Lontoon olympialaisiin. Aloittelijana Lontoon kisoissa hän ei tiennyt, että kuulantyöntöringistä ei saa poistua etukautta ja tuli lähes hylätyksi lajissa. Hän kuitenkin voitti olympiakultaa vaikeuksista huolimatta ja hänestä tuli 17-vuotiaana kaikkien aikojen nuorin miesolympiavoittaja yleisurheilussa.

Olympiakisojen välissä Mathias pelasi amerikkalaista jalkapalloa koulunsa joukkueessa, mutta jatkoi myös yleisurheilua. Vuonna 1950 hän rikkoi kymmenottelun maailmanennätyksen ensimmäistä kertaa.

Helsingissä 1952 Mathias puolusti menestyksellisesti omaa olympiavoittoaan ja voitti häkellyttävällä 912 pisteen erolla tehden uuden maailmanennätyksen. Hänestä tuli ensimmäinen kymmenottelija, joka on kyennyt kahteen olympiavoittoon. Olympialaisten jälkeen hän lopetti urheilu-uransa.

Vuosina 1967-1974 Mathias oli Yhdysvaltojen edustajanhuoneessa republikaanien edustajana Kaliforniasta.

Miesten kymmenottelun olympiavoittajat
1904: Thomas Francis Kiely | 1912: Jim Thorpe | 1920: Helge Lövland | 1924: Harold Osborn | 1928: Paavo Yrjölä | 1932: James Bausch | 1936: Glenn Morris | 1948: Bob Mathias | 1952: Bob Mathias | 1956: Milton Campbell | 1960: Rafer Johnson | 1964: Willi Holdorf | 1968: William Toomey | 1972: Nikolai Avilov | 1976: William Jenner | 1980: Daley Thompson | 1984: Daley Thompson | 1988: Christian Schenk | 1992: Robert Změlík | 1996: Dan O'Brien | 2000: Erki Nool | 2004: Roman Šebrle

Haettu osoitteesta http://fi.wikipedia.org../../../b/o/b/Bob_Mathias_c86d.html

Luokat: Yhdysvaltalaiset olympiavoittajat | Yhdysvaltalaiset yleisurheilun moniottelijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- Ελληνικά
- English
- Français
- Nederlands
- Polski